এ বছরসন্ত্রাসবাদী জঙ্গি তত্পরতা, রাজনৈতিক সহিংসতা, শাসকদলের অভ্যন্তরীণ কোন্দলের ফলে ছাত্র ও যুব সমাজের ভিতরে সন্ত্রাস-সহিংসতার মাত্রা বৃদ্ধি পেতে পারে। হত্যা, গুম, খুন, আইনশৃঙ্খলা বাহিনীর তথাকথিত ক্রসফায়ার, চুরি, ডাকাতি, ছিনতাই প্রভৃতি অপরাধমূলক কর্মকাণ্ড তুলনামূলকভাবে বৃদ্ধি পেতে পারে। যানবাহন দুর্ঘটনার পরিমাণ আশঙ্কাজনকভাবে বৃদ্ধি পেতে পারে। আগামী নির্বাচনকে কেন্দ্র করে সাম্প্রদায়িক মৌলবাদী গোষ্ঠী ঐক্যবদ্ধ হওয়ার চেষ্টা করবে এবং সন্ত্রাস-সহিংসতায় নৈরাজ্য সৃষ্টি করে ঘোলা পানিতে মাছ শিকারের প্রয়াস করতে পারে। নানা প্রতিকূলতা সত্ত্বেও দেশের উন্নয়নমূলক কর্মকাণ্ডসমূহ অব্যাহত থাকবে বলে আশা করা যায়।